Informácie o možnosti zmeny dodávateľa elektriny

Ak je Vaša aktuálna zmluva u iného dodávateľa a vybrali ste si VAŠA s.r.o. ako svojho nového dodávateľa elektriny, postačí, ak k nám do VAŠA s.r.o. pošlete vyplnené a podpísané tieto dokumenty:

* žiadosť o uzatvorenie novej zmluvy s VAŠA s.r.o.
* splnomocnenie na úkony spojené so zmenou dodávateľa

Uvedené dokumenty nám môžete doručiť osobne v sídle našej spoločnosti alebo zaslať na poštovú adresu: VAŠA s.r.o., Oddelenie energetiky, Andreja Hlinku 86, 972 71 Nováky.

Proces zmeny dodávateľa po odovzdaní nám potrebných dokladov pozostáva z nasledujúcich krokov:

* *zaevidovanie zmluvy* - na základe podpísaných dokladov zaevidujeme vaše údaje
* *výpoveď zmluvy* - výpoveď zmluvy aktuálnemu dodávateľovi podáme v predstihu, podľa viazanosti a výpovednej lehoty aktuálnej zmluvy
* *spustenie procesu zmeny dodávateľa* - po výpovedi zmluvy spustíme zmenu dodávateľa a to najneskôr na 21.deň pred požadovaným dňom prihlásenia zmluvy
* *akceptácia zákazníka* - ak zmena dodávateľa prebehla bez námietok aktuálneho dodávateľa, zašleme Vám potvrdzovací email a rozpis platieb na nasledujúce obdobie. Pôvodný dodávateľ Vám ešte pošle faktúru k dátumu ukončenia zmluvy s ním

V prípade, že zmena dodávateľa by bola neúspešná, budeme Vás informovať o dôvodoch a môžeme vás požiadať o doplňujúce údaje, príp. iné doklady, aby sme Vám naše dodávateľské služby mohli opätovne ponúknuť.

Ak máte zmluvu s Vašim aktuálnym dodávateľom elektriny uzatvorenú na dobu neurčitú (t.j. bez viazanosti), môžeme byť Vašim dodávateľom elektriny už o najbližší mesiac.

Ak máte zmluvu s Vašim aktuálnym dodávateľom uzatvorenú na dobu určitú (t.j. s určitou viazanosťou), zabezpečíme prihlásenie zmluvy u nás po skončení Vašej viazanosti, alebo budeme za Vás sledovať termíny, ktoré nám umožnia prihlásenie zmluvy skôr.